Каква е разликата между депозит и спестовна сметка/спестовен влог?
Депозитът и спестовната сметка са банкови продукти, предназначени да съхраняват спестяванията на вложителите и да носят определена лихва. Между двата продукта има няколко основни разлики. Първата разлика е в срока. Депозитът винаги е с предварително определен срок – от 1 седмица до 36 месеца (и дори понякога повече), в зависимост от офертата на банката, а спестовната сметка е безсрочна. Друга разлика е възможността да разполагате със средствата си, при нужда. При спестовната сметка довнасянето на суми и тяхното теглене е неограничено, докато при депозита това е в зависимост от вида му. Има депозити, по които не можете да довнасяте или теглите суми, има такива, по които може да довнасяте с определен лимит, има и такива, от които може да теглите с определен лимит. Лихвите и при двата вида продукти също са различни. Обикновено при депозитите са по-високи от тези при спестовните влогове.